અમરેલી જીલ્લામાં વ્યાજબી ભાવના દુકાનદારો આધાર કાર્ડ નું વેરીફીકેશન કર્યા વગર બારોબાર અનાજ વહેંચી નાખતા હોવાની ફરીયાદો ઉઠયા પછી જીલ્લાભરમાં કલેકટરની સુચના અનુસાર ત્રણ નાયબ કલેકટરઓની આગેવાનીમાં મામલતદારઓ અને પુરવઠા વિભાગે પોલીસને સાથે રાખીને વ્યાજબી ભાવના દુકાનદારોને ત્યાં સરપ્રાઇઝ ચેકીંગ હાથ ધરી રાજુલા જાફરાબાદ અમરેલી અને ધારીના રેશનીંગના લાયસન્સદારો દિનેશ મગન શેઠ (ધારી) ચિરાગ ગોરળીયા (અમરેલી) શૈલેષ લાલજી સરવૈયા (રાજુલા) નિજાર ચાવડા (ધારી) કપીલ કનુ નકુમ (રાજુલા) અશોક  કનુ વાઘેલા ની રેશનીંગના ઘંઉ, ચોખા, ખાંડ અને કેરોસીનના વિતરણમાં કરેલા ભ્રષ્ટાચાર સબબ રાજુલા પોલીસે ધરપકડ કરી હતી આજે આ ઇસમોને રાજુલાની સીનીયર ડીવીઝન કોર્ટમાં જજ શ્રી એસ. બી. જોષી સમક્ષ નાયબ પોલીસ અધિકારીએ રજુ કરી ૧૪ દિવસના આગળની તપાસ માટે રીમાન્ડ માગી હતી.